
REFERAT

Prin cererea inregistrata la Primaria Municipiului Timisoara cu nr. D82007 - 370/12.02.2007 S.C. LATIFUNDIAR S.R.L. solicita cumpararea cotei parti indivize de teren de 486 m.p. din 969 m.p., situat in Timisoara, Bv. Tineretii nr. 12, inscris in C.F. colectiv nr. 133877 Timisoara nr. top. 17144.


Mentionam faptul ca S.C. LATIFUNDIAR S.R.L. este proprietara spatiului cu alta destinatie decat aceea de locuinta din Timisoara, Bv. Tineretii nr. 12 inscris in C.F. colectiv nr. 133877 Timisoara nr. top. 17144 SAD2 cu 48,9 % p.c. si 486/969 m.p. teren in folosinta. Terenul este proprietatea Primariei Municipiului Timisoara, asa cum rezulta din extrasul de Carte Funciara nr.  133877 Timisoara nr. top. 17144/VIII.

În sedinta Comisiei de analiză a spaţiilor cu altă destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara infiintata prin Hotararea Consiliului Local al Municipiului Timisoara nr. 288/2005 din data de 13.03.2007 s-a analizat solicitarea S.C. LATIFUNDIAR S.R.L. hotarandu-se sa propunem Consiliului Local al Municipiului Timisoara un proiect de hotarare privind  vanzarea cotei parti de teren aflata in proprietatea privată a Primăriei Municipiului Timişoara.


In conformitate cu prevederile art. 123 din Legea nr. 215/2001 Consiliile Locale hotarasc cu privire la vanzarea bunurilor care fac parte din domeniul privat de interes local . Vanzarea se face prin licitatie publica.


Tot art. 123, alin. 3 prevede insa o derogare de la vanzarea prin licitatie publica si anume, atunci cand se hotaraste vanzarea unui teren aflat in proprietatea privata a unitatii administrativ teritoriale, pe care sint ridicate constructii. In aceasta situatie constructorii de buna credinta beneficiaza de un drept de preemtiune la cumpararea terenului.


In sedinta in plen a Consiliului Local al Municipiului Timisoara din data de 30.10.2007 a fost discutat proiectul de hotarare privind vanzarea terenului din Timisoara, Bv. Tineretii nr. 12, materialul fiind respins cu 17 voturi pentru si 2 abtineri.


Facem urmatoarele precizari suplimentare :

1. Terenul care urmeaza sa fie vandut este teren construit si neconstruit, in cota parte indiviza.

2. Prin Hotararea Consiliului Local al Municipiului Timisoara nr. 459/20.12.2005 s-a aprobat vanzarea catre chiriasi, la pretul pietei, a apratamentelor cu destinatia de locuinta, proprietatea privata a Primariei Municipiului Timisoara, inscrise in C.F. nr. 1 si C.F. nr. 2, odata cu apartamentele vanzandu-se si terenul aferent, in cota parte indiviza. 


Avand in vedere cele prezentate :
PROPUNEM :
1. Emiterea unei hotarari de consiliu, prin care sa fie aprobata vanzarea cotei parti indivize de teren, de 486 m.p. din totalul de 969 m.p. situat in Timisoara, Bv. Tineretii nr.12 inscris in C.F. colectiv nr. 133877 Timisoara nr. top. 17144 in proprietatea privata a Primariei Municipiului Timisoara

